The Vampire Diaries (2ος κύκλος)

Το The Vampire Diaries, μια Αμερικανική τηλεοπτική υπερφυσική δραματική σειρά, ανανεώθηκε επίσημα από το The CW για έναν δεύτερο κύκλο 22 επεισοδίων στις 16 Φεβρουαρίου 2010. Έκανε πρεμιέρα στις 9 Σεπτεμβρίου 2010. Τα γεγονότα στον δεύτερο κύκλο συνεχίζουν αμέσως μετά τα γεγονότα του πρώτου κύκλου και όλοι οι βασικοί πρωταγωνιστές επιστρέφουν στους ρόλους τους.

Ο δεύτερος κύκλος επικεντρώνεται στην επιστροφή της Κάθριν Πιρς, σωσία της Ελένα, την εισαγωγή των λυκανθρώπων, την κατάρα του ήλιου και του φεγγαριού, καθώς και την άφιξη των Αρχικών βρικολάκων (Originals). Ο θείος του Τάιλερ, Μέισον Λόκγουντ, φτάνει στο Μύστικ Φολς ψάχνοντας για τη φεγγαρόπετρα, ένα οικογενειακό κειμήλιο. Ο Τάιλερ μαθαίνει αργότερα για την κατάρα των λυκανθρώπων που υπάρχει στην οικογένεια. Στο μεταξύ, η Κάρολαϊν δολοφονείται από την Κάθριν έχοντας στον οργανισμό της το αίμα του Ντέιμον, με αποτέλεσμα να γίνει βρικόλακας. Η άφιξη των Αρχικών βρικολάκων, Ελάιτζα και Κλάους Μάικλσον, φέρνει μαζί της και πολλά μπερδέματα. Ο Κλάους είναι ένα υβρίδιο βρικόλακα-λυκανθρώπου, αλλά η φύση του ως λυκάνθρωπος έχει αδρανοποιηθεί από μάγισσες, καθώς η φύση δε θα μπορούσε να δεχτεί μια τέτοια ανισορροπία δύναμης. Επομένως, ο Κλάους φτάνει στην πόλη με σκοπό να λύσει την κατάρα και να απελευθερώσει και τη δεύτερη φύση του, αντλώντας δύναμη από την πανσέληνο μέσα στη φεγγαρόπετρα, θυσιάζοντας έναν βρικόλακα και έναν λυκάνθρωπο και πίνοντας το αίμα μιας σωσία.

Ο δεύτερος κύκλος της σειράς ολοκληρώθηκε στις 12 Μαΐου 2011 έπειτα από 22 επεισόδια και κυκλοφόρησε σε DVD και Blu-ray στις 30 Αυγούστου 2011.

Πλοκή
Η Κάθριν έχει επιστρέψει στο Μύστικ Φολς με σκοπό να βρει τη φεγγαρόπετρα για να την παραδώσει στον Κλάους, έναν Αρχικό βρικόλακα, με αντάλλαγμα να της χαρίσει τη ζωή και την ελευθερία της. Μαζί της φέρνει και τον λυκάνθρωπο Μέισον, θείο του Τάιλερ, ο οποίος τη βοηθά στα σχέδιά της πιστεύοντας πως εκείνη τον αγαπάει. Ο Ντέιμον καταλαβαίνοντας πως ο Μέισον είναι λυκάνθρωπος και αναζητά κάτι, τον παγιδεύει και τον ανακρίνει για να μάθει τους σκοπούς του και εν τέλη τον σκοτώνει. Η Κάθριν, αφού έχασε τον λυκάνθρωπό της, οδηγεί τον Τάιλερ στο να ενεργοποιήσει το δικό του γονίδιο.

Η Ελένα, μαζί με τη βοήθεια των Ντέιμον και Αλάρικ πηγαίνει στο πανεπιστήμιο του Ντουκ, ψάχνοντας πληροφορίες για τη βιολογική της μητέρα, την Ίζομπελ. Εκεί μαθαίνουν για την κατάρα του Ήλιου και του Φεγγαριού που βρίσκεται πάνω στους βρικόλακες και στους λυκανθρώπους, ενώ ο Στέφαν στο Μύστικ Φολς προσπαθεί να βοηθήσει την Κάρολαϊν να προσαρμοστεί στη νέα της ζωή ως βρικόλακας μετά τη μετατροπή της από την Κάθριν. Για την κατάρα μαθαίνουν και οι λυκάνθρωποι, η αγέλη στην οποία ανήκε ο Μέισον, και θέλουν κι εκείνοι να τη σπάσουν πριν τους βρικόλακες ώστε να επωφεληθούν εκείνοι και όχι οι εχθροί τους.

Στο Μύστικ Φολς φτάνει και ο Αρχικός βρικόλακας Ελάιτζα, ο οποίος για τους δικούς του λόγους δεν θέλει να λυθεί η κατάρα. Στην πορεία αποκαλύπτεται πως ο Ελάιτζα είναι ο αδελφός του Κλάους και θέλει να τον σκοτώσει για να τον εκδικηθεί που "σκότωσε" τα αδέλφια τους και πέταξε τα σώματά τους στα βάθη του ωκεανού. Ο Ελάιτζα εξηγεί στην Ελένα πως υπάρχει κατάρα αλλά όχι αυτή που πιστεύουν και πως η κατάρα βρίσκεται μόνο πάνω στον Κλάους αδρανοποιώντας τη φύση του ως λυκανθρώπου. Κάνει συμφωνία μαζί της να προστατέψει αυτούς που αγαπά αν εκείνη συμφωνήσει να συμμετέχει στη θυσία κι εκείνος, τη στιγμή που ο Κλάους θα μεταμορφώνεται και θα είναι αδύναμος, θα τον σκοτώσει.

Ο Κλάους καταφτάνει κι αυτός στο Μύστικ Φολς κι αφού καταφέρνει να συγκεντρώσει ό,τι χρειάζεται για τη θυσία, το βράδυ της Πανσελήνου αρχίζει το τελετουργικό. Σκοτώνει έναν λυκάνθρωπο, τη Τζουλς, μια βρικόλακα, τη Τζένα, και στο τέλος σκοτώνει και την Ελένα πίνοντας όλο το αίμα της για να ολοκληρωθεί το λύσιμο της κατάρας. Ο Ελάιτζα φτάνει στη σκηνή για να τον σκοτώσει αλλά πριν το κάνει, ο Κλάους του λέει πως δεν έχει πετάξει τα σώματα της οικογένειάς τους και έτσι ο Ελάιτζα τον αφήνει να ζήσει.

Στο μεταξύ ο Τζον έχει συνδέσει τη ζωή του με αυτή της Ελένα, έτσι ώστε όταν εκείνη πεθάνει κατά τη θυσία να μπορέσει να επανέλθει στη ζωή και να πεθάνει εκείνος στη θέση της. Ο Ντέιμον αποκαλύπτει στον Στέφαν πως ενώ προσπαθούσε να σώσει την Κάρολαϊν και τον Ματ από τον λυκάνθρωπο Τάιλερ, εκείνος τον δάγκωσε και τώρα πεθαίνει. Ο Στέφαν του υπόσχεται πως θα βρουν θεραπεία και πηγαίνει στον Κλάους, ο οποίος πλέον είναι υβρίδιο βρικόλακα-λυκανθρώπου, ζητώντας θεραπεία. Εκείνος του λέει πως το αίμα του είναι η θεραπεία αλλά για να του το δώσει θα πρέπει να μείνει μαζί του και να κάνει ό,τι του ζητήσει. Ο Στέφαν δέχεται κι έτσι ο Κλάους στέλνει την Κάθριν να πάει το αίμα του στον Ντέιμον. Το αντάλλαγμα που θέλει ο Κλάους από τον Στέφαν είναι να ξαναγίνει "ρίπερ".

Ηθοποιοί και χαρακτήρες
Βασικοί
Νίνα Ντόμπρεβ ως Ελένα Γκίλμπερτ (22 επεισόδια) / Κάθριν Πιρς (18 επεισόδια)
Πολ Γουέσλι ως Στέφαν Σάλβατορ (22 επεισόδια)
Ίαν Σομερχάλντερ ως Ντέιμον Σάλβατορ (22 επεισόδια)
Στίβεν Ρ. Μακουίν ως Τζέρεμι Γκίλμπερτ (17 επεισόδια)
Σάρα Κάνινγκ ως Τζένα Σόμερς (15 επεισόδια)
Κατερίνα Γκράχαμ ως Μπόνι Μπένετ (17 επεισόδια)
Κάντις Ακόλα ως Κάρολαϊν Φορμπς (20 επεισόδια)
Ζακ Ρόεριγκ ως Ματ Ντόνοβαν (15 επεισόδια)
Μάικλ Τρεβίνο ως Τάιλερ Λόκγουντ (15 επεισόδια)
Ματ Ντέιβις ως Αλάρικ Σόλτζμαν (17 επεισόδια)

Επαναλαμβανόμενοι
Σούζαν Γουόλτερς ως Κάρολ Λόκγουντ (13 επεισόδια)
Ντάνιελ Γκίλις ως Ελάιτζα Μάικλσον (Ελάιτζα Σμιθ) (12 επεισόδια)
Μαργκαρίτ ΜακΙντάιαρ ως Ελίζαμπεθ "Λιζ" Φορμπς (8 επεισόδια)
Τέιλορ Κίννι ως Μέισον Λόκγουντ (8 επεισόδια)
Ντέιβιντ Άντρες ως Τζον Γκίλμπερτ (7 επεισόδια)
Μπράιτον Τζέιμς ως Λούκα Μάρτιν (7 επεισόδια)
Ράντι Τζ. Γκούντγουιν ως Δρ. Τζόνας Μάρτιν (6 επεισόδια)
Μακίλα ΜακΜάνους ως Τζουλς (6 επεισόδια)
Λώρεν Κόχαν ως Ρόζμαρι "Ρόουζ" (5 επεισόδια)
Ντων Ολιβιέρι ως Άντι Σταρ (4 επεισόδια)
Τζόζεφ Μόργκαν ως Κλάους Μάικλσον (4 επεισόδια)
Τζίνο Άντονι Πέσι ως Μάντοξ (4 επεισόδια)

Guest
Τίγια Σίρκαρ ως Έιμι Μπράντλεϊ (3 επεισόδια)
Λίζα Τάκερ ως Γκρέτα Μάρτιν (3 επεισόδια)
Τρεντ Φορντ ως Τρέβορ (3 επεισόδια)
Μέιαρα Γουόλς ως Σάρα (2 επεισόδια)
Στίβεν Άμελ ως Μπρέιντι (2 επεισόδια)
Μία Κίρσνερ ως Ίζομπελ Φλέμινγκ (2 επεισόδια)
Τρέβορ Πίτερσον ως Σλέιτερ (1 επεισόδιο)
Μπ.Τζ. Μπριτ ως Κάρτερ (1 επεισόδιο)
Κούρτνεϊ Φορντ ως Βανέσα Μονρό (1 επεισόδιο)
Σάιμον Μίλερ ως Τζορτζ Λόκγουντ (1 επεισόδιο)
Νατάσια Γουίλιαμς ως Λούσι Μπένετ (1 επεισόδιο)
Μπρι Κόντον ως Άλις (1 επεισόδιο)
Τζέιμς Χάρβεϊ Γουόρντ ως Κόντι Γουέμπερ (1 επεισόδιο)
Άγνα Ο'Ράιλι ως Τζέσικα Κόχεν (1 επεισόδιο)
Αριέλ Κέμπλ ως Αλέξια "Λέξι" Μπράνσον (1 επεισόδιο)
Μπιάνκα Λώσον ως Έμιλι Μπένετ (μόνο φωνή) (1 επεισόδιο)
Μαλίς Τζόου ως Άναμπελ "Άννα" (1 επεισόδιο)
Κάιλα Ίγουελ ως Βίκυ Ντόνοβαν (uncredited) (1 επεισόδιο)

Επεισόδια
 Αρ.επεισοδίουσειράς Αρ.επεισοδίουκύκλου Τίτλος Σκηνοθεσία Σενάριο Α' Προβολή Τηλεθέαση σε ΗΠΑ(εκατομ.)

Παραγωγή
Στις 16 Φεβρουαρίου 2010, το The CW ανανέωσε επίσημα τη σειρά για έναν δεύτερο κύκλο 22 επεισοδίων. Ο δεύτερος κύκλος έκανε πρεμιέρα στις 9 Σεπτεμβρίου 2010 και το τελευταίο επεισόδιο προβλήθηκε στις 12 Μαΐου 2011.

Κάστινγκ
Στις 9 Ιουλίου 2010, το περιοδικό Entertainment Weekly ανακοίνωσε πως ο Τέιλορ Κίννι θα ανήκε στο καστ της σειράς σε έναν επαναλαμβανόμενο ρόλο, αυτόν του θείου του Τάιλερ, Μέισον, ενός λυκανθρώπου που έρχεται στην πόλη μετά το θάνατο του αδελφού του. Η Κάθριν στέλνει τον Μέισον στο Μύστικ Φολς για να βρει τη φεγγαρόπετρα για εκείνη. Τα καταφέρνει αλλά ο Ντέιμον και ο Στέφαν μαθαίνουν πως δουλεύει για την Κάθριν και ο Ντέιμον τον σκοτώνει. Ο Μέισον έχει περιγραφεί ως ένας "κουλ" θείος, σέξι και αθλητικός. Η Λώρεν Κόχαν προσλήφθηκε για το ρόλο της Ρόουζ, μιας βρικόλακα 500 χρόνων και πιθανό ερωτικό ενδιαφέρον για τον Ντέιμον. Απαγάγει την Ελένα για να την παραδώσει στον Ελάιτζα, αλλά τα αδέλφια Σάλβατορ τη σώζουν. Στη συνέχεια γίνεται σύμμαχός τους και ξεκινάει μια μικρή ρομαντική σχέση με τον Ντέιμον. Πεθαίνει μετά από δάγκωμα λυκανθρώπου, συγκεκριμένα της Τζουλς.

Η Μακίλα ΜακΜάνους προσλήφθηκε για έναν γκεστ ρόλο ως λυκάνθρωπος που έρχεται στην πόλη αναζητώντας απαντήσεις για τον θάνατο του Μέισον. Βοηθάει τον Τάιλερ να προσαρμοστεί με την ανακάλυψη πως είναι λυκάνθρωπος, αλλά σκοτώνεται αργότερα κατά τη θυσία που κάνει ο Κλάους. Ο Μπράιτον Τζέιμς υποδύεται τον μάγο Λούκα Μάρτιν σε αυτόν τον κύκλο. Γίνεται φίλος με την Μπόνι, αλλά στη συνέχεια αποκαλύπτεται πως μαζί με τον πατέρα του δουλεύουν για τον Ελάιτζα. Όταν προσπαθεί να σώσει τον Ελάιτζα κι ενώ είναι αόρατος, ο Ντέιμον τον καίει θανάσιμα. Ο πατέρας του Τζόνας, τον οποίο υποδύεται ο Ράντι Τζ. Γκούντγουιν, συστήνεται ως φίλος του Ελάιτζα. Είναι ο μάγος ο οποίος για να σώσει την κόρη του Γκρέτα, θέλει και έχει την ικανότητα να βοηθήσει στο να νικηθεί ο Κλάους.J. Miller Tobin (director) Andrew Chambliss (writer) (11 Νοεμβρίου 2010). "Katerina". The Vampire Diaries. Season 2. Episode 09. The CW. Αργότερα σκοτώνεται από την Κάθριν, η οποία προστατεύει τα αδέλφια Σάλβατορ.Michael Katleman (director) Caroline Dries (writer) (24 Φεβρουαρίου 2011). "The House Guest". The Vampire Diaries. Season 2. Episode 16. The CW.

Ο Τζίνο Άντονι Πέσι υποδύεται τον Μάντοξ προς το τέλος του δεύτερου κύκλου, έναν μάγο που δουλεύει για τον Κλάους. Ο Ματ τον πυροβολεί και τον σκοτώνει όταν προσπαθεί να εξοντώσει τον Ντέιμον. Στις 18 Φεβρουαρίου 2011, ανακοινώθηκε πως ο Βρετανός ηθοποιός Τζόζεφ Μόργκαν είχε υπογράψει για τον ρόλο του Κλάους.

Υποδοχή
Ο Κεν Τάκερ από το Entertainment Weekly έγραψε: "Η παλλόμενη κόκκινη καρδιά του The Vampire Diaries παραμένει η ένταση ανάμεσα στον Ντέιμον και τον Στέφαν και την αμοιβαία έλξη τους για όποια ενσαρκώνει η Ντόμπρεβ την εκάστοτε στιγμή". Ο Μαρκ Α. Πέριγκαρντ από την εφημερίδα Boston Herald είπε: "Το τρίγωνο - τετράγωνο; - γίνεται όλο και πιο περίπλοκο μέχρι το τέλος του επεισοδίου. Οδηγεί σε σοκαριστική βία εναντίον των απέξω το οποίο βαθαίνει την τραγωδία και τη μυθολογία του πυρήνα της σειράς. Η ατάκα "Το παιχνίδι αρχίζει" είναι ίσως οι τρεις πιο ανατριχιαστικές λέξεις ακούστηκαν σε αυτό τον κύκλο". Ο Ματ Ρους από το περιοδικό TV Guide σχολίασε: "Το The Vampire Diaries είναι το είδος της σειράς όπου το 'ποτέ μη λες πέθανε' είναι γραμμένο μέσα στη μυθολογία - ένα καλό πράγμα για αρκετά από τα εμφανή θύματα των πρώτων λεπτών του κάθε επεισοδίου. Δεν ξέρω για πόσο καιρό θα μπορέσει η σειρά να διατηρήσει αναδυόμενες ιστορίες σε αυτόν τον πυρετώδη ρυθμό, αλλά αν κάτι τέτοιο είναι το είδος της ένοχης ευχαρίστησής σου, θα είσαι τρελός να μην τσιμπήσεις".

Διακρίσεις

 Βραβεία  Κατηγορία  Υποψήφιοι  Αποτέλεσμα Βραβεία Teen Choice Καλύτερη σειρά φαντασίας The Vampire Diaries rowspan=2 Καλύτερος ηθοποιός σε σειρά φαντασίας Ίαν Σομερχάλντερ Πολ Γουέσλι  Καλύτερη ηθοποιός σε σειρά φαντασίας Νίνα Ντόμπρεβ rowspan=3  Άντρας που έκλεψε την παράσταση σε σκηνή Μάικλ Τρεβίνο Γυναίκα που έκλεψε την παράσταση σε σκηνή Κατερίνα Γκράχαμ Καλύτερος κακός Τζόζεφ Μόργκαν rowspan=14 Καλύτερος βρικόλακας Νίνα Ντόμπρεβ Πολ Γουέσλι Ίαν Σομερχάλντερ Καυτός άντρας Ίαν Σομερχάλντερ Καυτή γυναίκα Νίνα ΝτόμπρεβΒραβεία People's Choice Καλύτερη δραματική σειρά The Vampire Diaries Καλύτερη σειρά φαντασίας Καλύτερος ηθοποιός σε δραματική σειρά Ίαν Σομερχάλντερ Βραβεία Saturn Καλύτερη τηλεοπτική σειρά The Vampire Diaries Βραβεία ALMA Καλύτερος Β' Ρόλος σε δραματική σειρά Μάικλ ΤρεβίνοΒραβεία Youth Rock Rockin' τηλεοπτικός ηθοποιός Στίβεν Ρ. Μακουίν Rockin' τηλεοπτική ηθοποιός Κατερίνα Γκράχαμ Rockin' τηλεοπτικό καστ σε δραματική σειρά The Vampire Diaries

Home media
Ο δεύτερος κύκλος της σειράς κυκλοφόρησε σε DVD και Blu-ray στις 30 Αυγούστου 2011. Για την περιοχή Β κυκλοφόρησε στις 22 Αυγούστου 2011.

Παραπομπές

2